Diari Oficial de la Generalitat Valenciana


Sumari del DOGV 7641, del 22-10-2015 (2015/8530)

RESOLUCIÓ de 13 d'octubre de 2015, del secretari general de l'Institut Valencià de la Joventut.Generalitat Jove, per la que es procedix a la concessió al Consell de la Joventut de Mislata i al Consell dels Joves de Gandia de les ajudes convocades a l'empara de l'Orde 2/2015, de 24 de febrer, de la Conselleria de Benestar Social, per la que es va convocar concurs públic per a la concessió d'ajudes a consells locals de la joventut, per a l'any 2015, i es van aprovar les seues bases reguladores.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7641

Data del DOGV
:   22-10-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/8530


Data del document
:   13-10-2015

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 13 d'octubre de 2015, del secretari general de l'Institut Valencià de la Joventut.Generalitat Jove, per la que es procedix a la concessió al Consell de la Joventut de Mislata i al Consell dels Joves de Gandia de les ajudes convocades a l'empara de l'Orde 2/2015, de 24 de febrer, de la Conselleria de Benestar Social, per la que es va convocar concurs públic per a la concessió d'ajudes a consells locals de la joventut, per a l'any 2015, i es van aprovar les seues bases reguladores. [2015/8530]  
I. Per Orde 2/2015, de 24 de febrer, de la Conselleria de Benestar Social, publicada en el DOCV núm. 7481, de 9 de març de 2015, es van convocar ajudes a consells locals de la joventut, per a l'any 2015, destinades a finançar els programes anuals d'activitats d'estes entitats durant l'esmentat any.  
II. En data 5 de juny de 2015 es va dictar una resolució del director general de la Joventut i de l'IVAJ.GVA JOVE per la qual es tenia per desistida de la seua sol·licitud al Consell de la Joventut de Mislata, per presentar la documentació en fase d'esmena fora de termini, i per la qual es denegava l'ajuda al Consell dels Joves de Gandia, per presentar la sol·licitud fora de termini.  
III. En data 11 de juny de 2015 es va publicar en el DOCV l'esmentada resolució en què s'establia la possibilitat d'interposar recurs de reposició davant del director de la joventut i de l'IVAJ.GVA JOVE en el termini d'un mes, d'acord amb el que establix l'article 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
IV. El 15 de juny de 2015 té entrada en el registre de l'IVAJ.GVA JOVE el recurs de reposició interposat per David Latorre García en nom i representació del Consell de la Joventut de Mislata contra la Resolució de 5 de juny de 2015, del director general de la Joventut i de l'IVAJ.GVA JOVE per la qual es tenia per desistit de la seua sol·licitud d'ajuda.  
  
V. L'1 de juliol de 2015 té entrada en el registre de l'IVAJ.GVA JOVE el recurs de reposició interposat per Hèctor-Josep Juan Bofí, en nom i representació del Consell dels Joves de Gandia contra la Resolució 5 de juny de 2015, del director general de la Joventut i de l'IVAJ.GVA JOVE, per la qual se li denegava l'ajuda sol·licitada.  
VI. El 29 de setembre de 2015 es dicten sengles resolucions motivades del secretari general de l'IVAJ.GVA JOVE estimant els recursos presentats per ambdós entitats.  
VII. D'acord amb la proposta de resolució de la comissió avaluadora, i en compliment del que disposa la base sexta de l'orde de convocatòria, resolc:  
  
Primer  
Concedir, a les entitats que s'indiquen en l'annex I, les quantitats allí expressades, a càrrec de la línia de subvenció ES000016 del pressupost de l'Institut Valencià de la Joventut.Generalitat Jove per al 2015 i del pressupost de la Generalitat, en concepte d'ajuda per al desenvolupament dels seus programes anuals d'activitats durant l'any 2015.  
  
Segon  
En virtut del que disposa la base novena de l'Orde 2/2015, de 24 de febrer, de la Conselleria de Benestar Social, el pagament de les ajudes s'efectuarà d'una sola vegada, així que se'n justifique l'ús, per a la qual cosa hauran de presentar la documentació que més avall s'indica. El termini de justificació d'estes ajudes serà el comprés entre l'endemà a aquell en què tinga lloc la recepció de la notificació de la resolució de concessió de l'ajuda i el dia 31 d'octubre de 2015, ambdós inclusivament. Si el termini comprés entre l'endemà a aquell en què tinga lloc la notificació de la resolució de concessió i el dia 31 d'octubre de 2015 fóra inferior a deu dies hàbils, la data final del termini es prorrogarà automàticament fins al dia en què es complisquen deu dies hàbils, comptats des de l'endemà a la notificació de la resolució de concessió:  
  
- Factures originals i còpies per a ser confrontades per la unitat de registre de l'òrgan competent, corresponents als gastos corrents derivats del programa subvencionat i per l'import total de la subvenció concedida, així com la documentació acreditativa del seu pagament. Les dites factures hauran de complir amb els requisits establits per la normativa vigent.  
Els gastos generals de manutenció i restauració no podran superar el 10 % de l'import total subvencionat. Queden exceptuats d'esta limitació els gastos de restauració implícits en l'estada en albergs, residències, campaments, etc., en les que les entitats organitzen activitats.  
  
Tots els gastos a justificar hauran de correspondre's amb els continguts dels programes objecte de subvenció.  
- Detall dels gastos del personal (nòmines i minutes) que haja treballat directament en el projecte subvencionat, junt amb els corresponents models dels impresos justificatius de les cotitzacions a la Seguretat Social i de les retencions del IRPF en l'Agència Estatal d'Administració Tributària. Estos gastos no podran superar el 50 % de l'import total subvencionat.  
- Memòria de les activitats objecte de subvenció realitzades durant l'any 2015.  
- Fitxa resum en què s'arrepleguen de manera succinta totes les activitats programades que s'han realitzat amb indicació del lloc i data de realització.  
En dita fitxa s'afegirà una columna indicant l'activitat o activitats on s'imputa el gasto.  
- Certificat del tresorer de l'entitat fent constar que l'import de la subvenció està registrat com a ingrés previst en la comptabilitat del consell local per a l'any 2015, amb el vistiplau del representant legal de la mateixa.  
- Certificació del tresorer de l'entitat (per a la justificació de subvencions) en la que es relacionen les factures presentades, amb indicació del número d'orde, data, concepte, nom i CIF del proveïdor i import facturat, així com els documents presentats acreditatius dels gastos efectuats en matèria de personal, especificant, si és el cas, el número d'orde, nom i DNI del perceptor, concepte i períodes liquidats i els seus respectius imports, amb el vistiplau del representant legal de la mateixa. En la dita certificació es declararà expressament que la documentació justificativa aportada no ha sigut utilitzada per a justificar cap altra subvenció concedida pel mateix concepte.  
  
- Fitxa de dades bancàries de l'entitat beneficiària de l'ajuda en què se sol·licita que es faça l'ingrés de la subvenció.  
Tota la documentació sol·licitada en els apartats anteriors que no siga original haurà de ser compulsada.  
  
Contra esta resolució, que posa fi a la via administrativa, es podrà interposar potestativament recurs de reposició davant del mateix òrgan que ho va dictar en el termini d'un mes comptat des de l'endemà de la seua notificació, o bé, directament, recurs contenciós administratiu davant dels Jutjats contenciosos administratius competents, en el termini de dos mesos comptadors des de l'endemà de la seua notificació. Tot això de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es crega oportuna.  
  
València, 13 d'octubre de 2015.- El secretari general de l'IVAJ.GVA JOVE, p. d. (R del secretario autonómico d'Inclusió i de l'Agència Valenciana d'Igualtat i director general de l'IVAJ.GVA JOVE de 16.07.2015; DOCV 7575, 21.07.2015): Jesús Damián Martí Nadal.  
  
  
ANNEX I  
Ajudes concedides  
  
Consells locals de la joventut CIF Subvenció concedida  
Consell de Joventut de Mislata L68348936 6.000  
Consell dels Joves de Gandia Q6280557F 8.844,32